# Prambanan

Svetové dedičstvo UNESCO

| Prambanan Temple Compounds\* |
| --- |
| Lokalita Svetového dedičstva UNESCO |
|

---

 |
| Prambanan

---

 |
| **Štát** |  Indonézia |
| **Typ** | kultúrna pamiatka |
| **Kritériá** | i, iv |
| **Identifikačné č.** | 642 |
| **Región**\*\* | Ázia a Pacifik |
| **História zápisu** |
| **Zápis** | 1991  (15. zasadnutie) |
| \* Názov ako je zapísaný v zozname Svetového dedičstva. \*\* Klasifikované regióny podľa UNESCO. |

**Prambanan** je najväčší hinduistický chrámový komplex v Indonézii a súčasne jeden z najväčších v juhovýchodnej Ázii. Leží na ostrove Jáva v provincii Jawa Tengah, cca 20 km od Jogjakarty. Je ukážkou typickej hinduistickej chrámovej architektúry.

V roku 1991 bol Prambanan zapísaný na zoznam svetového dedičstva UNESCO.

## Dejiny

Tento chrámový komplex bol postavený pravdepodobne okolo roku 850. Z rôznych prameňov je známe, že výstavba začala zhruba v 9. a skončila v 1. štvrtine 10. storočia. V tej dobe Jáve vládla Mataramská ríša, ktorej vládcovia postupne uprednostnili hinduizmus pred do tej doby prevládajúcim budhizmom. Už v polovici 10. storočia bol však chrámový areál opustený a začal chátrať. Veľké zemetrasenie v 16. storočí ho silne poničilo.

### Rekonštrukcia

Rekonštrukcia začala roku 1918 a hlavný chrám bol kompletne zrenovovaný v roku 1953. Po niekoľkých reštaurovaniach v máji 2006 postihlo celú Jogjakartu i okolie zemetrasenie. Boli narušené, alebo dokonca kompletne zrovnané so zemou nielen pamiatky, ale i obyčajné obytné domy v tejto oblasti. Z najvzdialenejšej murovanej plochy po obvode, ktorá pôvodne merala asi 390 metrov na každej strane, dodnes okrem južnej brány nič iné nezostalo. Hoci sa zdá, že základy chrámov zostali nepoškodené, škody boli značné a niektoré časti objektu sú z bezpečnostných dôvodov dosiaľ neprístupné (aj tri najzaujímavejšie chrámy komplexu.)

V prvej polovici 20. storočia začala nanovo rekonštrukcia prastarej kamennej stavby, ktorá však dodnes nie je dokončená. Jedným z dôvodov je aj to, že pre jej úspešné dokončenie treba minimálne 75 % pôvodných kamenných blokov; veľa originálnych kamenných prvkov však bolo ukradnutých a použitých na stavby inde. Napriek tomu opravy prebiehajú na všetkých hlavných chrámoch, ktoré sú preto obklopené lešením.

## Galéria

* Polozrútené chrámy v roku 1895, zhruba desať rokov po ich znovuobjavení
* Šivov chrám, najdôležitejšia stavba areálu
* Socha bohyne Durgy v severnej časti Šivovho chrámu
* Socha Nandi
* Reliéf v Prambanane
* Detail v chráme

## Literatúra

* SKUPINA AUTORŮ, *Všeobecná encyklopedie v osmi svazcích*, 6. svazek, Praha, vydavatel Diderot, 1999, 482 s.
* MARCO CATTANEO A JASMINA TRIFONI, *Světové poklady UNESCO: Starověké civilizace*, 1. vyd., Frýdek-Místek : Alpress, 2006, 400 s., ISBN 80-7362-245-9

## Iné projekty

Commons* Commons ponúka multimediálne súbory na tému **Prambanan**

## Externé odkazy

* Sangiran na stránke UNESCO
* Zajímavosti Java[nefunkčný odkaz]
* O výpravě na Prambanan
* Informace z návštěvy Prambananu Archivované 2014-09-16 na Wayback Machine
* www.cestopisy net - Prambanan
* O bohyni Párvatí
* ecesty.cz Archivované 2010-11-24 na Wayback Machine

## Zdroj

*Tento článok je čiastočný alebo úplný preklad článku Prambanan na českej Wikipédii.*